La SAG reforça els seus serveis després dels danys causats per la borrasca Celia a les platges i el passeig marítim
29 de març 2022

![](/media/u1fbveqz/c_borrascasagmini.jpg?width=850&height=566.9886363636364)

Els treballadors i les treballadores de la Societat Anònima de Gestió (SAG) no han donat l’abast amb motiu del pas de la borrasca Celia per la localitat durant les passades setmanes. Este temporal de pluja i vent ha ocasionat danys, principalment, en la zona de les platges.

Fa uns dies, l'empresa pública de neteja va haver d'intervindre en el passeig marítim, concretament, en el tram comprés entre la Plaça de la Concòrdia i Ciudadmar, per a retirar les tones d'arena acumulades a conseqüència del fort vent. A esta actuació se li sumen ara els treballs d'evacuació i drenatge després del desbordament del Riu Palància.

El riu ha convertit en un fanguer el passeig marítim, on la mescla d'aigua i arena han deixat pràcticament intransitable esta zona de la ciutat. Amb la finalitat de poder fer front a esta complicada situació, la SAG s'ha vist obligada a reforçar els serveis per a poder atendre les demandes de neteja, manteniment i condicionament de les zones més afectades per este temporal.

Actualment, els esforços s'estan centrant en la neteja de la zona costanera, encara que també s'ha hagut d'intervindre en altres punts de la ciutat on s'han produït danys en l'arbratge, així com el desplaçament dels contenidors de fem per la forta acció del vent.

![](/media/4hjfwmpk/c_borrascasag1.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/la-sag-reforca-els-seus-serveis-despres-dels-danys-causats-per-la-borrasca-celia-a-les-platges-i-el-passeig-maritim/ "Facebook")
*   [](http://twitter.com/share?url=https://aytosagunto.es/va/actualitat/la-sag-reforca-els-seus-serveis-despres-dels-danys-causats-per-la-borrasca-celia-a-les-platges-i-el-passeig-maritim/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-sag-reforca-els-seus-serveis-despres-dels-danys-causats-per-la-borrasca-celia-a-les-platges-i-el-passeig-maritim/ "Linked In")
*   [](mailto:?body=https://aytosagunto.es/va/actualitat/la-sag-reforca-els-seus-serveis-despres-dels-danys-causats-per-la-borrasca-celia-a-les-platges-i-el-passeig-maritim/)